Vaccinul Moderna ar putea oferi protecție anti-Covid timp de câțiva ani.
Vaccinul Moderna ar putea oferi protecție timp de câțiva ani. CEO-ul companiei spune că serul este eficient și împotriva noilor variante de Covid-19 din Marea Britanie și Africa de Sud. Vaccinul Moderna a primit aprobarea pentru comercializare de la Agenţia Europeană a Medicamentului.
Vaccinul Moderna, care este conceput pe baza tehnologiei ARN mesager și care a primit aprobarea pentru comercializare de la Agenţia Europeană a Medicamentului, ar putea oferi protecție de până la câțiva ani, a declarat CEO-ul companiei americane, informează Reuters."Scenariul negru pe care media îl amintea în primăvară, despre un vaccin care ar fi eficient doar o lună sau două, cred că este in afara discuției", a declarat Stephane Bancel, CEO-ul companiei Moderna."Dezintegrarea anticorpilor generaţi de vaccin la oameni este foarte încetă. Credem că va exista o protecţie potenţială pentru câţiva ani", spune Stephane Bancel.Bancel a adăugat că Moderna este pe cale să demonstreze că vaccinul său este eficient şi împotriva variantelor de coronavirus observate în Marea Britanie şi Africa de Sud.